EkBass/fiwiki-20250220-pages-articles huggingface dataset:
Agnieszka Wieszczek

Agnieszka Jadwiga Wieszczek-Kordus (s. 22. maaliskuuta 1983 Wałbrzych) on puolalainen naispainija ja olympiamitalisti. Wieszczek voitti olympiapronssia Pekingin kesäolympialaisista 2008 sarjassa 72 kg, mikä teki hänestä ensimmäisen puolalaisen naispainin olympiamitalistin. Wieszczek on myös voittanut EM-pronssia neljästi (2006, 2007, 2009 ja 2011). == Lähteet == * Profiili foldeak.com:in painitietokannassa * Agnieszka Wieszczek Biography and Olympic Results Sports Reference LLC. * Profiili FILA:n sivustolla * Uutinen olympiapronssista Luokka:Puolalaiset naispainijat Luokka:Puolalaiset olympiamitalistit Luokka:Vuonna 1983 syntyneet Luokka:Elävät henkilöt
Tähtituliperät

Tähtituliperät (Neochmia) on loistopeippojen heimoon kuuluva varpuslintusuku. Tähtituliperien sukuun kuuluu BirdLifen mukaan neljä lajia. == Tähtituliperiin kuuluvia lajeja == * Australianruokopeippo (Neochmia modesta) * Oliivituliperä (Neochmia temporalis) * Punatuliperä (Neochmia phaeton) * Tähtituliperä (Neochmia ruficauda) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Neochmia Luokka:Loistopeipot
Liisankallio

Liisankallio on Tampereen 20. kaupunginosa. Aiemmin Tammelan vainioiksi nimitetty kaupunginosa sijaitsee Tammelan ja Tullin kaupunginosien itäpuolella. Pohjoispuolella on Petsamon kaupunginosa, itäpuolella Kaleva ja Kalevanrinne, etelässä Kalevanharju. Usein Kalevasta puhuttaessa tarkoitetaan laajempaa Liisankallion, Kalevan ja Kalevanrinteen muodostamaa kokonaisuutta. Kaupunginosa on saanut nykyisen nimensä alueella sijainneen korkean Liisankallion mukaan 1940-luvulla. Paikasta on käytetty myös rinnakkaisnimeä Liisanmäki, ja näitä vanhempi kukkulan nimi on Hällinmäki. Nimien alkuperä ei ole tiedossa. Alueen asemakaava vahvistettiin vuonna 1940. Maija Louhivaara: Tampereen kadunnimet, s. 95. Tampereen museoiden julkaisuja 51, 1999, Tampere. Liisankallion kaupunginosassa oleva Kaalamonaukio on nimetty arkkitehti Elis Kaalamon (1885–1946) mukaan. Kaalamo toimi Tampereen ensimmäisenä asemakaava- arkkitehtina vuosina 1929–1946.Louhivaara 1999, s. 95–96. Kalevan kirkon edustalla oleva Sammonaukio ja siitä kaakkoon lähtevä Sammonkatu liittyvät Liisankallion ja Kalevan kaupunginosien Kalevala-aiheisiin nimiin. Suomen muinaisrunoudessa sampo on varallisuutta tuottava ihme-esine.Louhivaara 1999, s. 98. ==Katso myös== * Kalevan puistotie * Kalevan tornit * Liisanpuisto (Tampere) * Sampola (rakennus) * Teiskontie ==Lähteet== *
Gláfkos Klirídis

Gláfkos Ioánnou Klirídis (; 24. huhtikuuta 1919 – 15. marraskuuta 2013 Nikosia) oli poliitikko, joka toimi Kyproksen tasavallan presidenttinä vuosina 1993–2003. Häntä edelsi Geórgios Vasileíou ja seurasi Tássos Papadópoulos, jolle hän hävisi presidentinvaaleissa vuonna 2003.MSN Encarta Klirídis oli ollut jo vuonna 1974 presidenttinä tilapäisesti. Hän perusti vuonna 1976 DISY- puolueen. == Lähteet == Luokka:Kyproksen presidentit Luokka:Vuonna 1919 syntyneet Luokka:Vuonna 2013 kuolleet
Laivue (ilmavoimat)

Laivue tarkoittaa ilmavoimissa kolmen tai neljän lentueen muodostamaa joukkoyksikköä. Laivueen lentokaluston määrä vaihtelee eri maiden välillä. Laivuetta johtaa laivueen komentaja. Laivue kuuluu yleensä osana lennostoon. Suomen ilmavoimien organisaatiossa operatiivinen laivue on hävittäjälentolaivue, kuten lennostoon kuuluva Hävittäjälentolaivue 21 tai sotakoulun Hävittäjälentolaivue 41. Ei-operatiivisia laivueita ovat muun muassa Tukilentolaivue kuljetus- ja maalinhinauskalustoineen. Hävittäjälentolaivueella ei välttämättä ole omaa hallintoaan (esikuntaa). Luokka:Sotilasyksiköt Luokka:Suomen ilmavoimat
Euroopan komission yhteinen tutkimuskeskus

thumb|180px|Liettuan lippu salossa JRC:n Ispran tutkimuskeskuksessa maan puheenjohtajuuden alkamisen kunniaksi. Euroopan komission yhteinen tutkimuskeskus (YTK), , on Euroopan komission pääosasto. Pääosastoa johtaa Von der Leyenin komission innovoinnista ja nuorisoasioista vastaava komissaari Iliana Ivanova. YTK toimii riippumattomana tieteellisenä ja teknisenä neuvonantajana Euroopan komissiolle ja EU:n jäsenmaille. Pääjohtaja ja hänen toimipaikkana sijaitsee Brysselissä. YTK:n seitsemän tutkimuslaitosta sijaitsevat viidessä Euroopan maassa. Sijaintipaikkakunnat ovat Geel Belgiassa, Ispra Italiassa, Karlsruhe Saksassa, Petten Alankomaissa ja Sevilla Espanjassa. Tutkimuslaitokset ovat: * Ympäristön ja kestävän kehityksen tutkimuslaitos (IES), Ispra, Italia * Kansalaisten suojelun ja turvallisuuden tutkimuslaitos (IPSC), Ispra, Italia * Vertailumateriaalien ja mittausten tutkimuslaitos (IRMM), Geel, Belgia * Transuraanien tutkimuslaitos (ITU), Karlsruhe, Saksa * Kuluttajien terveyden ja kuluttajansuojan laitos (IHCP), Ispra, Italia * Energia-alan tutkimuslaitos (IE), Petten, Alankomaat * Tekniikan tulevaisuudentutkimuksen laitos (IPTS), Sevilla, Espanja == Pääosaston johtajat == === Komisaarit === * 2023–2024: Iliana Ivanova * 2019–2023: Mariya Gabriel === Pääjohtajat === * 2020– Stephen Quest * 2014–2019: Vladimír Šucha * 2010–2013: Dominique Ristori * 2004–2009: Roland Schenkel === Varapääjohtajat === * 2020– Bernard Magenhann * 2023– Salla Saastamoinen == Lähteet == == Aiheesta muualla == * European Commission Joint Research Centre * Suomi ja sen yhteistyö Euroopan komission sisäisen tutkimuspalvelun yhteisen tutkimuskeskuksen kanssa (suomeksi) * Yhteinen tutkimuskeskus ja FP7 tiedote vuodelta 2006 (suokeksi) Luokka:Euroopan komissio
Lennosto

Lennosto on Suomen ilmavoimien operatiivinen joukko-osasto ja samalla valmiusyhtymä. Sitä johtaa lennoston komentaja. Suomen ilmavoimien organisaatiossa on kolme lennostoa: Lapin lennosto Rovaniemellä, Karjalan lennosto Siilinjärven Rissalassa ja Satakunnan lennosto Tampereen Pirkkalassa. Lapin lennosto tunnettiin aikaisemmin nimellä Hämeen Lennosto ja sitä ennen 1. lennosto. == Organisaatio == Lennosto jakautuu yhteen tai useampaan laivueeseen, kuten hävittäjälaivueet. Suomen ilmavoimien nykyisessä organisaatiossa laivue on hävittäjälentolaivue, kuten Hävittäjälentolaivue 41. Laivueen osa taas on lentue, esimerkiksi yhteyslentue. Suomessa jokaisen lennoston alaisuudessa toimii pääjohtokeskus, joiden alaisuudessa puolestaan toimii tutka-asemia. == Nimitykset == Lennosto aikaisempi lennosto aikaisempi lennosto lentorykmentti lentoasema Karjalan lennosto Karjalan lennosto 3. lennosto Lentorykmentti 3 Lapin lennosto Hämeen lennosto 1. lennosto Lentorykmentti 4 Satakunnan lennosto Satakunnan lennosto 2. lennosto Lentorykmentti 1 Lentoasema 5 Luokka:Sotilasyksiköt Luokka:Suomen ilmavoimat
Caatinga

Caatinga on kasvillisuustyyppi, jota esiintyy Brasilian koillisosassa. Se on kuivaa pensastoa, jolle ovat tyypillisiä piikkiset pensaat ja pikkupuut, jotka tiputtavat lehtensä kuivan kauden ajaksi. Kenttäkerroksessa on paljon kaktusmaisia mehikasveja ja paksuvartisia lajeja. Lisäksi caatingalle ovat tyypillisiä yksivuotiset, ruohovartiset lajit, jotka nousevat pintaan sadekauden alkaessa ja kukkivat nopeasti. Caatinga-alueella on kaksi vuodenaikaa: kuuma ja kuiva talvi ja kuuma ja kostea kesä, joka alkaa joulu- tammikuussa. Caatinga on yksi maailman tiheimmin asuttuja puoliaavikoita, ja monet sen kasvit ja eläimet ovat uhanalaisia. Näihin kuuluvat etelänpallovyötiäinen (Tolypeutes matacus), jaguaari ja muurahaiskarhuihin kuuluva tamandua.Brazil: The Places We Protect Nature == Lähteet == == Katso myös == * Restinga == Aiheesta muualla == * Caatinga (World Wildlife Fund) Luokka:Biotoopit Luokka:Kasvimaantiede Luokka:Brasilian maantiede
Miss Kovis

Miss Kovis () on Donald Petrien ohjaama yhdysvaltalainen toimintakomedia vuodelta 2000. Elokuvassa FBI:n agentti Gracie Hart joutuu soluttautumaan kauneuskilpailuun estääkseen tuhoisan kostoiskun. Vaikka hän onkin ollut ikuinen poikatyttö, Gracen pitää pyörähdellä naisellisissa hepenissä ja käyttäytyä viehkeästi. == Rooleissa == * Sandra Bullock -- Gracie Hart * Michael Caine -- Victor Melling * Benjamin Bratt -- Eric Matthews * Candice Bergen -- Kathy Morningside * Heather Burns -- Cheryl Frasier (Miss Rhode Island) * Steve Monroe -- Frank Tobin/Morningside * Ernie Hudson -- Harry McDonald * William Shatner -- Stan Fields == Arvioita == Turun Sanomien Päivi Valotien mielestä komedian henkilöhahmot ovat kaikki yhden ulottuvuuden karikatyyrejä ja älyvapaat juonikuviot väkinäistä vanhan toistoa. Mukana on hänestä myös aivan turhanaikaista väkivaltaa, jolle on vaikea nähdä mitään perustetta. == Lähteet == == Aiheesta muualla == * * Luokka:Vuoden 2000 yhdysvaltalaiset elokuvat Luokka:Yhdysvaltalaiset toimintakomediat Luokka:Donald Petrien ohjaamat elokuvat
Valkoinen ilmapallo

Valkoinen ilmapallo (Badkonak-e sefid) on iranilainen elokuva tytöstä joka lähtee ostamaan kultakalaa uudenvuodenpäivän juhlaa varten. Jafar Panahin ohjaama ja toisen iranilaisohjaajan Abbas Kiarostamin käsikirjoittama, vuonna 1995 ensi-iltansa saanut lapsikuvaus palkittiin Cannesin elokuvajuhlilla parhaana esikoisohjauksena. == Aiheesta muualla == * * * Luokka:Iranilaiset draamaelokuvat Luokka:Vuoden 1995 elokuvat
Narvan tekojärvi

Narvan tekojärviKotimaisten kielten keskus: Viron paikannimet: suomeen mukautettu vai vironkielinen nimiasu?(ohje), viitattu 28.4.2017 (, ) on Narvanjoen juoksulle padottu tekojärvi Venäjän ja Viron rajalla Itä- Virumaalla. Tekojärvi rakennettiin Neuvostoliiton aikaan vuosina 1955–1956. Se tuottaa vesivoimaa nykyisin Venäjälle kuuluvalle Narvanjoen vesivoimalalle (125 MW) ja jäähdytysvettä Virossa sijaitseville öljyliusketta polttaville Narvan voimalaitoksille. Normaalin vedenpinnan tasolla (25 m mpy.) järven laajuus on 191 km², josta 40 km² Virossa ja loput Venäjän Leningradin alueella. Narvanjoen lisäksi tekojärveen laskevia jokia ovat Pljussa, Pjata, Mustajõgi ja Kulgu jõgi. Järven ekologinen tila arvioitiin hyväksi vuonna 2007. == Lähteet == Luokka:Viron tekojärvet Luokka:Itä-Virumaan järvet Luokka:Virun alavesistöalue Luokka:Venäjän tekojärvet Luokka:Leningradin alueen järvet Luokka:Narvanjoen alue Luokka:Venäjän ja Viron raja Luokka:Narva
H. H. Holmes

Herman Webster Mudgett (16. toukokuuta 1861 - 7\. toukokuuta 1896), joka tunnetaan paremmin nimellä tohtori Henry Howard Holmes, oli yhdysvaltalainen sarjamurhaaja. Holmes rakennutti Chicagon vuoden 1893 maailmannäyttelyalueen läheisyyteen hotellin, jossa väitettiin olleen kaasukammioita, holveja ja salaovia. Hotellissa hänen väitettiin murhanneen jopa satoja uhreja, mutta todisteita tästä ei ole löytynyt. Holmes tunnusti 27 murhaa, mutta mukana oli myös ihmisiä, jotka olivat todistettavasti elossa. Holmes oli ammatiltaan lääkäri, ja hän muun muassa myi puhdistamiaan uhriensa luurankoja lääketieteellisiin oppilaitoksiin.H. H. Holmes - World's First Serial Killer (dokumenttielokuva) Rangaistuksena murhista H. H. Holmes hirtettiin 7. toukokuuta 1896. Hänen niskansa ei katkennut ja hän kärsi hitaan kuoleman: hänet julistettiin kuolleeksi vasta 20 minuuttia luukun aukaisemisesta.New York Times May 7th 1896 Holmes pelkäsi, että hänen ruumiinsa leikeltäisiin kuoleman jälkeen tutkimustarkoituksessa, joten hän oli esittänyt viimeisenä toiveenaan, että hänet haudattaisiin betoniin valettuna. Pyyntöön suostuttiin: Holmesin arkku ja hauta täytettiin betonilla. == Lähteet == == Aiheesta muualla == *https://www.fold3.com/image/216160526 Footnote.com Spotlight Page of Chicago Tribune Article titled "H.H. Holmes' Castles Reveals His True Character" and dated August 18, 1895.] Luokka:Henkirikoksiin syyllistyneet terveydenhoidon ammattilaiset Luokka:Yhdysvaltalaiset sarjamurhaajat Luokka:Yhdysvaltalaiset lääkärit Luokka:Yhdysvaltalaiset teloitetut Luokka:Seulonnan keskeiset artikkelit Luokka:Vuonna 1860 syntyneet Luokka:Vuonna 1896 kuolleet
Mate Bilić

Mate Bilić (s. 23. lokakuuta 1980 Split, Jugoslavia) on kroatialainen jalkapalloilija. Hän edustaa Espanjan pääsarjassa pelaavaa Sporting Gijónia ja on pelipaikaltaan hyökkääjä. == Ura == Bilić aloitti ammattilaisuransa vuonna 1997 kotikaupunkinsa joukkueesta Hajduk Splitista. Vuonna 2001 hän siirtyi Espanjaan Zaragozaan, joka pelasin maan pääsarjassa. Vuosina 2002–2006 Bilić edusti neljää eri seuraa Espanjassa Almeríaa, Sporting Gijónia, Córdobaa ja Lleidaa, joista kaikki pelasivat Segunda Divisiónissa. Kesäkuussa 2006 Bilić teki sopimuksen itävaltalaisen Rapid Wienin kanssa. Hän pelasi siellä kahden kauden ajan ja siirtyä sen jälkeen tammikuussa 2008 takaisin Espanjaan Sporting Gijóniin. Kauden jälkeen joukkue nousi maan pääsarjaan 10 vuoden tauon jälkeen. Bilić pelasi puolet kauden otteluista ja teki niissä 10 maalia. 13\. syyskuuta 2008 hän teki hattutempun vierasottelussa Sevillaa vastaan. Ottelu päättyi kuitenkin Sevillan 4–3-voittoon. === Maajoukkue === Bilić teki ensiesiintymisensä Kroatian maajoukkueessa 14. lokakuuta 2009 ottelussa Kazakstania vastaan. == Aiheesta muualla == * Mate Bilićin tilastot BDFutbol- sivustolla Luokka:Kroatialaiset jalkapalloilijat Luokka:Vuonna 1980 syntyneet Luokka:Elävät henkilöt
Vessapaperiteline

Vessapaperiteline on väline vessapaperin säilyttämiseen ja käyttöön. Telineitä on monia erityyppisiä erilaisin ominaisuuksin. Kotien WC:issä on yleinen seinään kiinnitetty, saranalla varustettu teline, joka pitää vessapaperin kiinni seinässä koko rullan hupenemisen ajan. Tämä tuottaa tarpeeksi kitkaa, jotta käyttäjä voisi repiä helposti rullasta palan paperia. Yleinen mielipiteiden jakautumisen kohde on, asetetaanko vessapaperirulla telineeseen paperin reuna seinää vai käyttäjää vasten. Yleisissä käymälöissä käytetään usein telineitä, joista on vaikea varastaa paperirullia. Käyttämättömät rullat lukitaan niissä käyttäjän ulottumattomiin, ja ne vapautuvat yksitellen käytetyn rullan loppuessa. Eräät telineet taas vapauttavat vain tietyn määrän paperia kerralla. Usein käytetään myös todella suuria rullia ylläpitokustannusten säästämiseksi. == Aiheesta muualla == * Kysely vessapaperin asennosta telineessä Luokka:Käymälät Luokka:Kodinesineet
Uraattioksidaasi

Uraattioksidaasi eli urikaasi on entsyymi, joka katalysoi virtsahapon muuntumista 5-hydroksi-isouraatiksi, joka muuttuu edelleen allantoiiniksi. Uraattioksidaasia on useilla nisäkkäillä ja pienorganismeilla, kuten bakteereilla.. Ihmisiltä ja muilta kädellisiltä uraattioksidaasin tuottava geeni on hävinnyt, eikä entsyymiä siis esiinny niissä. Tämän vuoksi virtsahappo on kädellisillä puriinien metabolian viimeinen tuote. Allantoiini on helpommin liukenevaa kuin virtsahappo, mikä altistaan ihmisen virtsakiville. == Entsyymin koko ja olosuhteet == Massaltaan uraattioksidaasi on eliöstä riippuen 32–230 kilodaltonia.. Monet oksidaasientsyymit tarvitsevat metalli- tai flaviinipohjaisen koentsyymin. Uraattioksidaasinkin koentsyyminä luultiin pitkään olevan kupari-ionin, mutta röntgenkristallografiatutkimukset osoittivat, että entsyymin aktiivisessa kohdassa ei ole mitään koentsyymiä. Uraattioksidaasi on tässä suhteessa poikkeuksellinen entsyymi. Uraattioksidaasin inhibiittoreita ovat monet metalli-ionit ja syanidi-ionit. Lisäksi myös allantoiini toimii entsyymin toiminnan luonnollisena estäjänä. Uraattioksidaasi toimii eliöstä riippuen parhaiten 30–40 °C:n lämpötilassa ja pH:n ollessa 5,5–9,5. Uraattioksidaasin entsyyminumero on EC 1.7.3.3 ja CAS- numero 9002-12-4. == Lähteet == == Aiheesta muualla == *Kyoto Encyclopedia of Genes and Genomes (KEGG): Enzyme, urate oxidase, EC 1.7.3.3 Luokka:Oksidoreduktaasit
Óscar González

Óscar Mario González (10. marraskuuta 1923 – 5. marraskuuta 2006) oli uruguaylainen Formula 1 -kuljettaja, joka osallistui yhteen F1-osakilpailuun vuonna 1956, Argentiinan GP:hen. Hän oli kilpailussa kuudes, muttei saavuttanut pisteitä, koska siihen aikaan vain viisi parasta saivat pisteitä. Hän jakoi sijoituksensa maanmiehensä Alberto Urian kanssa. == Lähteet == Luokka:Uruguaylaiset Formula 1 -kuljettajat Luokka:Vuonna 1923 syntyneet Luokka:Vuonna 2006 kuolleet
Alberto Uria

Alberto Uria (11. heinäkuuta 1924 – 4. joulukuuta 1988) oli uruguaylainen Formula 1 -kuljettaja, joka osallistui kahteen F1-osakilpailuun kausilla 1955–1956. Hän jakoi kuudennen sijan Óscar Gonzálezin kanssa Argentiinan GP:ssä 1956, mutta ei saavuttanut pisteitä. == Lähteet == Luokka:Uruguaylaiset Formula 1 -kuljettajat Luokka:Vuonna 1924 syntyneet Luokka:Vuonna 1988 kuolleet
Allantoiini

Allantoiini on virtsahapon hapettumistuote, jota muodostuu useimmissa nisäkkäissä. Useimmilta kädellisiltä, kuten ihmiseltä, puuttuu entsyymi, joka katalysoi virtsahappoa (C5H4N4O3) 5-hydroksi-isouraatiksi (C5H4N4O4), joka edelleen muuttuu allantoiiniksi. Allantoiinin kemiallinen kaava on C4H6N4O3, moolimassa 158,12 g/mol, sulamispiste 230 °C ja CAS-numero 97-59-6. Allantoiinia käytetään kosmetiikassa ja myös haavojen ja mahahaavan hoidossa. Sitä on mahdollista tuottaa myös kasviperäisesti hevoskastanjoista ja vehnänalkioista. ==Lähteet== == Aiheesta muualla == *Käyttöturvallisuustiedote: Allantoiini *PubChem: Allantoin *Human Metabolome Database (HMDB): Allantoin *Food Component Database (FooDB): Allantoin *Toxin and Toxin Target Database (T3DB): Allantoin *KEGG: Allantoin *ChemBlink: Allantoin *Dr. Duke's Phytochemical and Ethnobotanical Databases: Allantoin *Liber Herbarum II: Luettelo allantoiinia sisältävistä kasveista Luokka:Biomolekyylit
Colin Wilson (jääkiekkoilija)

Colin Wilson (s. 20. lokakuuta 1989 Greenwich, Connecticut, Yhdysvallat) on yhdysvaltalainen jääkiekkoilija. Hän pelaa NHL-joukkue Colorado Avalanchen organisaatiossa. Hän on joukkueen ensimmäisen kierroksen varaus vuodelta 2008 ja oli koko varaustilaisuuden seitsemäs varaus. Wilson on keskushyökkääjä, mutta osaa pelata myös laidassa. Hän on tasaisen varma suorittaja, jonka vahvuudet ovat pelikäsityksessä. ==Ura== Vuodet 2005–2007 Wilson edusti Yhdysvaltain alle 18-vuotiaiden maajoukkuetta NAHL:ssä. Hän lähti kaudeksi 2007–2008 opiskelemaan Bostonin yliopistoon. Wilson valittiin siellä Hockey Eastin vuoden tulokkaaksi. Kaudella 2008–2009 hänet valittiin New Englandin parhaaksi hyökkääjäksi ja Hockey Eastin ensimmäiseen tähdistökentälliseen. Wilson voitti Hockey Eastin mestaruuden ja koko NCAA:n mestaruuden keväällä 2009. Huhtikuussa 2009 Wilson teki kolmivuotisen tulokassopimuksen Nashville Predatorsin kanssa. Hän teki tulokaskaudellaan 2009–2010 35 NHL-ottelussa tehot 8+7=15. Wilson debytoi NHL:ssä 12. lokakuuta 2009 ja hänen ensimmäinen NHL-maalinsa syntyi 21. lokakuuta 2009 Boston Bruinsin Tim Thomasin taakse. Hän pelasi kuitenkin vielä yli puolet kaudestaan Predatorsin farmijoukkue Milwaukee Admiralsissa. ==Maajoukkue== Wilson on pelasi alle 20-vuotiaiden MM- kilpailuissa vuosina 2008 ja 2009. Hän oli kuudella osumallaan vuoden 2008 turnauksen paras maalintekijä Kazakstanin Jevgeni Rymarevin kanssa. Wilson pelasi myös alle 18-vuotiaiden MM-kilpailuissa vuosina 2006 (kultaa) ja 2007 (hopeaa). Hän jakoi vuoden 2007 turnauksen pistepörssin voiton ketjukaverinsa James van Riemsdykin kanssa. Wilson teki tehot 6+6=12. Vuonna 2009 Wilson edusti Yhdysvaltain maajoukkuetta miesten MM-kilpailuissa. ==Muuta== Colin Wilson on kolmannen polven NHL-pelaaja. Hänen isänsä Carey Wilson pelasi urallaan yli 500 NHL-ottelua. Careyn isä Jerry Wilson pelasi kolme NHL-ottelua Montréal Canadiensissa kaudella 1956–1957. ==Tilastot== 2005–2006 US NDTP NAHL 34 10 11 21 10 – – – – – 2006–2007 US NDTP NAHL 15 11 13 24 21 – – – – – 2007–2008 Boston Univ. NCAA 37 12 23 35 22 – – – – – JMM 6 6 1 7 4 2008–2009 Boston Univ. NCAA 43 17 38 55 52 – – – – – JMM 6 3 6 9 4 MM 9 0 2 2 2 2009–2010 Milwaukee Admirals AHL 40 13 21 34 19 – – – – – Nashville Predators NHL 35 8 7 15 7 6 0 1 1 0 2010–2011 Nashville Predators NHL 82 16 18 34 17 3 0 0 0 0 2011–2012 Nashville Predators NHL 68 15 20 35 21 4 1 0 1 0 2012–2013 Nashville Predators NHL 25 7 12 19 4 – – – – – 2013–2014 Nashville Predators NHL 81 11 22 33 21 – – – – – 2014–2015 Nashville Predators NHL 77 20 22 42 22 6 5 0 5 0 2015–2016 Nashville Predators NHL 64 6 18 24 14 14 5 8 13 0 2016–2017 Nashville Predators NHL 70 12 23 35 18 14 2 2 4 2 2017–2018 Colorado Avalanche NHL 56 6 12 18 6 6 0 1 1 0 2018–2019 Colorado Avalanche NHL 65 12 15 27 8 12 4 4 8 2 2019–2020 Colorado Avalanche NHL 9 0 4 4 0 – – – – – 11 kautta yhteensä NHL 632 113 173 286 138 65 17 16 33 4 ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1989 syntyneet Luokka:Elävät henkilöt
Marian Lupu

Marian Lupu (s. 20. kesäkuuta 1966 Bălți ) on moldovalainen poliitikko. Hän oli kommunistipuolueen (PCRM) jäsen vuoteen 2009 asti ja toimi maansa talousministerinä vuodesta 2003 ja parlamentin puhemiehenä 2005–2009 ja uudelleen vuodesta 2010 huhtikuulle 2013 saakka. Parlamentin puhemiehenä hän oli myös maan vt. presidentti joulukuusta 2010 maaliskuuhun 2012. Lupu opiskeli taloustiedettä ensin Moldovan valtionyliopistossa ja hankki sittemmin taloustieteen tohtorin arvon arvostetusta G.V. Plehanovin mukaan nimetystä Venäjän taloustieteellisestä yliopistosta Moskovassa. Tohtorintutkinnon jälkeisiä opintoja hänellä on Washingtonista ja Genevestä. Lupu erosi kommunistipuolueesta kesäkuussa 2009, ja vuoden 2009 vaaleissa ilmenneiden epäselvyyksien takia uusitussa parlamenttivaalissa Lupu johti Moldovan demokraattipuoluetta (DPM), joka sai 13 paikkaa. Ennenaikaisissa vaaleissa 2010 Demokraattinen puolue lisäsi edelleen paikkamääräänsä 15 paikkaan. Lupu on naimisissa ja hänellä on kaksi lasta. == Lähteet== Luokka:Moldovalaiset poliitikot Luokka:Moldovan ministerit Luokka:Puolueiden puheenjohtajat Luokka:Puhemiehet Luokka:Vuonna 1966 syntyneet Luokka:Elävät henkilöt
Sten Fincke

Sten Kustaanpoika Fincke (k. 10. marraskuuta 1599) oli Hämeen linnan käskynhaltija. Sten Fincken isä oli Suomen käskynhaltija Kustaa Fincke ja veljensä Olavinlinnan käskynhaltija Gödik Fincke. Sten Fincke liittyi Hämeen linnan varusväkeen 1588 ja tuli sen päälliköksi 1594. Vuonna 1597 Fincke sai Kaarle-herttualta käskyn estää Sigismundin kannattajien pääsy linnaan, mutta Fincke liittyikin näihin ja varusti linnaa taisteluun Kaarlea vastaan. Keväällä 1599 suuri osa linnaa tuhoutui ruutiräjähdyksessä ja Fincke pakeni veljensä luo Savonlinnaan. Hän jäi samana vuonna Kaarlen vangiksi Savonlinnassa ja hänet mestattiin Kaarlen käskystä Turun verilöylyssä. Sten Fincken tytär Katariina oli naimisissa Ivar Arvidinpoika Tavastin kanssa. Kaarle mestautti Katariinan isän, miehen ja apen. Katariina laati myöhemmin nykypäiviin säilyneen kuvauksen Kaarlen toisesta Suomen-retkestä ja maan poliittisista tapahtumista. ==Lähteet== * Otavan iso tietosanakirja, Otava 1960–1965. * Uusi tietosanakirja, Tietosanakirja Oy 1960–1966. ===Viitteet=== Luokka:Suomalaiset sotilaat Luokka:Suomen linnanvoudit ja linnanpäälliköt Luokka:Suomalaiset teloitetut Luokka:Syntymävuosi tuntematon Luokka:Vuonna 1599 kuolleet
Hartikka Henrikinpoika

Hartikka Henrikinpoika (, k. 10. marraskuuta 1599) oli suomalainen soturi ja Vuolteen säteriratsutilan omistaja. Juhana III:n aikana hänen arvonimensä oli muonaveronhoitaja. Hänet nimitettiin 1587 Länsi-Suomen käskynhaltijaksi Axel Leijonhufvudin esteen ajaksi. Hartikka toimi Porvoon kihlakunnan tuomarina 1594–1597 ja Halikon kihlakunnan tuomarina 1596–1599. Sigismundin ja Kaarlen valtataistelussa Hartikka asettui Sigismundin ja Klaus Flemingin puolelle. Hän oli 1599 käydyssä Marttilan taistelussa Kaarle-herttuaa vastaan suomalaisten johtajia, mutta joutui vangiksi ja mestattiin Turun verilöylyssä. ==Lähteet== * Iso tietosanakirja, Otava 1931–1939. * Uusi tietosanakirja, Tietosanakirja oy 1960–1966. Luokka:Suomi Vaasa-ajalla Luokka:Ruotsalaiset sotilaat Luokka:Syntymävuosi tuntematon Luokka:Vuonna 1599 kuolleet
Gangsterikuningas

Gangsterikuningas (The Big Heat) on Fritz Langin ohjaama yhdysvaltalainen film noir -elokuva vuodelta 1953. Se perustuu William P. McGivernin jatkoromaaniin, joka ilmestyi Saturday Evening Postissa. Elokuvan pääosissa ovat Glenn Ford, Gloria Grahame ja Lee Marvin. == Tuotanto ja vastaanotto == Columbia Pictures ilmoitti tammikuussa 1953, että se oli hankkinut oikeudet McGivernin teokseen. Elokuvaversion tuotanto aloitettiin välittömästi tämän jälkeen, ja käsikirjoittaja Sydney Boehmin luonnos oli valmis jo kuun lopussa. Kuvaukset alkoivat maaliskuussa.McGilligan, s. 403 Elokuva kuvattiin neljässä viikossa.McGilligan, s. 406 Gangsterikuningas sai ensi-iltansa lokakuussa, ja Yhdysvalloissa elokuvan arvostelut olivat kohtuullisia ja lipputulot keskinkertaiset. Se oli kuitenkin menestys maailmalla. Elokuvaa kehuivat mm. tulevat elokuvaohjaajat François Truffaut Cahiers du cinéma -lehdessä ja Lindsay Anderson Sight & Soundissa. Gangsterikuningas valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Kohtelu Suomessa == Suomessa elokuva oli Valtion elokuvatarkastamon kokonaan kieltämä vuodesta 1953 vuoteen 1966 asti. Sensuurista elokuva vapautui, kun maahantuojat uudelleentarkastuttivat joukon aiemmin kiellettyjä elokuvia tarkastamon johtajan vaihduttua samalla, kun Suomessa myös elokuvien ennakkotarkastusta säätelevät lait muuttuivat 1.4.1966. Ensi-iltansa elokuva sai pian sensuurista vapautumisensa jälkeen 26.8.1966. Viitattu 10.5.2018. == Näyttelijät == == Lähteet == * === Viitteet === == Aiheesta muualla == * * * Luokka:Film noir -elokuvat Luokka:Vuoden 1953 yhdysvaltalaiset elokuvat Luokka:Fritz Langin ohjaamat elokuvat Luokka:Kokonaan kielletyt elokuvat Suomessa
Armoton ase

Armoton ase voi tarkoittaa seuraavia: * Armoton ase (3:10 to Yuma), Delmer Davesin ohjaama elokuva vuodelta 1957 * Armoton ase (Warriors), Shimon Dotanin ohjaama elokuva vuodelta 1994.
Liikkuva linna

Liikkuva linna () on brittiläisen Diana Wynne Jonesin vuonna 1986 julkaistu fantasiaromaani. Vuonna 2004 animetaituri Hayao Miyazaki teki kirjan pohjalta huippumenestykseksi nousseen anime-elokuvan, josta tuli Japanin kaikkien aikojen toiseksi katsotuin elokuva. ==Juoni== Hatterin perheen vanhin tytär Sophie on kyllästynyt elämäänsä hattukaupassa, mutta ei voi toivoa enempää, koska vanhan perinteen mukaan vanhimman tyttären kuuluu tyytyä osaansa. Ainoan huvin Sophien elämään tuovat huhut tyttöjen sydämiä syövästä velho Howlista, jonka liikkuva linna on asettunut Market Chippingin lähistölle. Eräänä iltana Sophien viimeistellessä hattuja kaupassa paikalle saapuu mahtava ja pelottava Erämaan noita. Syytään kertomatta hän loihtii Sophien vanhaksi eukoksi. Sophie jättää työnsä ja lähtee etsimään onneaan muualta. Viluissaan hän hakee yösijaa ainoasta lämpimästä paikasta mitä kukkuloilta löytyy: Howlin liikkuvasta linnasta. Linnassa Sophie tutustuu viekkaaseen tulidemoni Calciferiin, jonka kanssa hän tekee sopimuksen: jos Sophie saa purettua Calciferin ja Howlin sopimuksen, tulidemoni puolestaan vapauttaa Sophien tämän omasta kirouksesta. Sophie päättää jäädä Howlin linnaan siivoojaksi, voidakseen sillä verukkeella tutustua linnaan ja sen salaperäisen oven takaisiin paikkoihin. Mutta kauanko turhamainen nuori velho sietää nurkkiaan nuuskivaa omapäistä siivoojaansa? == Päähenkilöt == Sophie, kirjan päähenkilö, on nuorena tyttönä vaatimaton ja kohtaloonsa perheensä hattukaupan perijänä alistunut nuori tyttö. Vanhaksi muuttuessaan hän heittäytyy kuitenkin rääväsuiseksi, uteliaaksi ja häikäilemättömäksi vanhukseksi, koska mitä menetettävää hänellä enää olisi? Sophie alkuun halveksii lapsellista Howlia, mutta tulee hyvin toimeen linnan muun väen kanssa. Howl haluaa useimpien ihmisten olettavan hänen olevan vaarallinen ja mahtava velho. Oikeasti hän on vähän päälle parikymppinen, vastuutaan pakoileva ja naiivi mies. Howlilla on tapana myös saada naiset rakastumaan itseensä, mutta heti sen jälkeen hylätä heidät. Calcifer on linnaa liikuttava kiero tulidemoni, joka ystävystyy Sophien kanssa siinä määrin kuin demoni nyt voi ystävystyä kenenkään kanssa. Hän ivailee paljon Howlin kustannuksella ja on tyytymätön kohtaloonsa Howlin taikuuden lähteenä. Michael on viimeinen linnan neljästä asukista. Hän on 15–16-vuotias orpopoika, jonka Howl on ottanut oppipojakseen. Luonteeltaan Michael on avulias ja ystävällinen. Hän on rakastunut Sophien nuorimpaan sisareen. == Vastaanotto == Tähtivaeltajan Toni Jerrmanin mukaan Liikkuva linna ei ole mikään ohittamaton klassikko, mutta silti suhteellisen valloittava ja omaperäinen kirja. Legolaksen Elli Lepän mukaan kirjan juoni jää hajanaiseksi. Henkilöhahmot eivät tunnu kehittyvän tarinan aikana ja tarinassa tapahtuu liian vähän, jotta se olisi todella kiintoisa. == Lähteet == == Aiheesta muualla == * Markku Soikkeli: Liikkuva linna . 2005. * Pertti Avola: Linna pitkällä reissulla. Helsingin Sanomat 5.2.2006. Luokka:Englantilaiset nuorten fantasiaromaanit Luokka:Vuoden 1986 kirjat
Combat Arms

Combat Arms on Doobic Studiosin kehittämä ensimmäisen persoonan ammuntapeli. Peli käyttää Lithtech-pelimoottoria. Peli on ilmaispeli, jossa käytetään Nexonin NEXON-rahaa (NX). == Pelaaminen == Pelin alussa voi luoda oman hahmon. Alussa sinulle tarjotaan harjoitusta, jossa voi kokeilla eri pelipainikkeita ja harjoitella ampumista konekivääreistä kranaatteihin. Harjoituksen päätteeksi saa rahapalkkion, jonka voi käyttää esimerkiksi aseisiin. Aseisiin voi ostaa erilaisia tarvikkeita, muun muassa isompia lippaita, tähtäimiä ja myös äänenvaimentimia jotka pienentävät piipun päästä tulevaa tulta, hiljentää asetta ja pienentää rekyyliä. Pelissä on myös special hahmoja, joille voi ostaa erikois aseita ja tarvikkeita,joita ei tavalliselle hahmolle pysty hankkia. == Pelimuodot == * "one man army" ("free for all/player vs. all") * "elimination" ("team deathmatch") * "elimination pro" * "capture the flag" * "fireteam" * "search and destroy" * "bombing run" * "last man standing" *"arms race" == Lähteet == == Aiheesta muualla == * Combat Arms Nexon Europen sivustolla Luokka:Ensimmäisen persoonan ammuntapelit Luokka:Windows-pelit Luokka:Ilmaispelit Luokka:Nexon Luokka:Vuoden 2007 videopelit
Anabasis

Anabasis () tarkoittaa kreikaksi "retkeä sisämaahan". Nimellä voidaan viitata seuraaviin kirjoihin: * Anabasis, suomennettu nimellä Kyyroksen sotaretki, Ksenofonin teos, joka käsittelee Kyyros nuoremman sotaretkeä * Anabasis, Arrianoksen teos, joka käsittelee Aleksanteri Suurta * Anabasis, Petri Hiltusen kaksiosainen sarjakuva, joka käsittelee Ksenofonin teoksen kirjat 2-4 == Katso myös == * Anabase, Saint-John Persen runo
Ihmispeto (vuoden 1954 elokuva)

Ihmispeto (Human Desire) on Fritz Langin ohjaama yhdysvaltalainen film noir -elokuva vuodelta 1954. Se perustuu Jean Renoirin samannimiseen elokuvaan, joka puolestaan pohjautuu Émile Zolan romaaniin.Ott, s. 251 Elokuvan pääosissa ovat Glenn Ford, Gloria Grahame ja Broderick Crawford. == Tuotanto == Maxwell Shane kirjoitti ensimmäisen version käsikirjoituksesta loppuvuodesta 1952. Columbia Pictures antoi elokuvan Fritz Langin ohjattavaksi samoihin aikoihin, kun hän sai projektikseen toisen film noirin Gangsterikuninkaan.McGilligan, s. 407 Lang ei pitänyt Shanen käsikirjoituksesta ja halusi esimerkiksi henkilöhahmoihin lisää syvyyttä. Lang otti mukaan myöhemmin käsikirjoittaja Alfred Hayesin, jonka kanssa hän oli jo tehnyt yhteistyötä elokuvassa Purkaus yössä.McGilligan, s. 408 Käsikirjoituksen kanssa oli ongelmia vielä Hayesin mukaantulonkin jälkeen. Käsikirjoitukseen tehtiin jatkuvasti korjauksia, ja se oli lopulta valmis loppuvuodesta 1953. Kuvaukset tehtiin alkuvuodesta 1954, ja elokuva sai ensi-iltansa elokuussa.McGilligan, s. 408-409 Langin aikaisempi Jean Renoirin elokuvaan pohjautunut ohjaustyö Punainen katu oli todella suosittu. Ihmispeto ei kuitenkaan saanut lähellekään samaa arvostusta, ja kriitikot olivat pääsääntöisesti pettyneitä elokuvaan. == Näyttelijät == == Lähteet == * * === Viitteet === == Aiheesta muualla == * * * Luokka:Film noir -elokuvat Luokka:Vuoden 1954 yhdysvaltalaiset elokuvat Luokka:Fritz Langin ohjaamat elokuvat
Ihmispeto

Ihmispeto voi viitata seuraaviin asioihin: *Ihmispeto, Émile Zolan romaani **Ihmispeto, (La bête humaine), romaaniin pohjautuva Jean Renoir'n elokuva vuodelta 1938 **Ihmispeto, (Human Desire), romaaniin pohjautuva Fritz Langin elokuva vuodelta 1954 *Ihmispeto, kriminaalipsykologi Thomas Müllerin muistelmat *Ihmispeto, (The Beast in the Cellar), James Kellyn ohjaama brittiläinen elokuva vuodelta 1970 *Ihmispeto, (Death Moon), Bruce Kesslerin ohjaama yhdysvaltalainen elokuva vuodelta 1978 *Tri Mabuse – ihmispeto, Fritz Langin ohjaama saksalainen elokuva vuodelta 1922
Keskusmatalapaine

Keskusmatalapaine on suuri matalapaine, jota pienemmät matalat kiertävät. Se tuottaa pitkäaikaista epävakaista ja huonoa säätä laajalle alueelle. Islannin eteläpuolella on monesti pitkäkestoinen keskusmatala. Vuonna 1987 oli Suomen yllä laaja kylmän ilman sola, joka aiheutti jatkuvasti sateitaJuhani Rinne: Suomalainen sääopas. Otava 2008, s. 36.. == Katso myös == *Matalapaine ==Lähteet== Luokka:Meteorologia
John Cannon

John Cannon (21. kesäkuuta 1933 Hammersmith, Lontoo, Iso-Britannia – 18. lokakuuta 1999 New Mexico, Yhdysvallat) oli kanadalainen Formula 1 -kuljettaja, joka osallistui yhteen F1-osakilpailuun kaudella 1971, Yhdysvaltain GP:hen. Hän oli kilpailussa 14. Hän ajoi myös sarjan ulkopuolisissa kilpailuissa. Ennen Formula 1 -uraansa Cannon kilpaili USSRC- sarjoissa, CanAm-sarjoissa ja Formula 5000 -sarjoissa. Hänet valittiin Kanadan Moottoriurheilun Hall of Fameen vuonna 1993. Cannon kuoli New Mexicossa vuonna 1999, kun hänen ultrakevyt pienkoneensa putosi alas. ==Formula 1 -sarjan MM- kilpailujen tulokset== (avain) Vuosi Talli Malli Moottori 1 2 3 4 5 6 7 8 9 10 11 Sijoitus Pisteet 1971 Yardley BRM BRM P153 BRM V12 RSA ESP MON DUT FRA GBR GER AUT ITA CAN USA 14 \- 0 ==Lähteet== Luokka:Kanadalaiset Formula 1 -kuljettajat Luokka:Lento- onnettomuudessa kuolleet Luokka:Vuonna 1933 syntyneet Luokka:Vuonna 1999 kuolleet
Piero Carini

Piero Carini (6. maaliskuuta 1921 Genova, Italia – 30. toukokuuta 1957 Saint- Étienne, Ranska) oli italialainen autourheilija, joka osallistui kolmeen Formula 1 -osakilpailuun kausina 1952–1953. Hän keskeytti kaikissa kilpailuissa eikä saavuttanut pisteitä. Aika-ajoissa Carini oli parhaimmillaan 19. Ranskan GP:ssä 1952. Carini kuoli Fôrezin kuuden tunnin ajoissa kilpailuonnettomuudessa lähellä Saint-Étienneä Ranskassa vuonna 1957. Carinin auto törmäsi läpi esteen, joka oli vastakkaisiin ajosuuntiin vievien rataosien välissä, ja törmäsi vastakkaiseen suuntaan ajaneeseen autoon. ==Lähteet== Luokka:Italialaiset Formula 1 -kuljettajat Luokka:Vuonna 1921 syntyneet Luokka:Vuonna 1957 kuolleet
Viikerlä

Viikerlä on kylä Salossa entisen Halikon kunnan eteläosassa. Kylä sijaitsee Kokkilantien molemmin puolin Ketolan ja Suppalan välissä. Viikerlä sijaitsee Koppurinmäen ja Ämmänmäen välisessä laaksossa, mikä on viljelykäytössä. Laakson jakavat puro ja Kokkilantie, jonka varrelle asutus on keskittynyt. Viikerlä on asututtu vasta myöhäiskeskiajalla, sillä se on kuulunut ruotsalaisen vero-oikeuden piiriin. Kylän on muodostanut Viikerlän kantatila, josta on ensimmäinen maininta 1560-luvulta. Viikerlässä on aina ollut paljon torppia ym. työläisasutusta. Ensimmäiset torpat alkoivat itsenäistyä jo 1911 ja 1920-luvulle tultaessa kylään oli ilmestynyt jo seitsemän itsenäistä maatilaa.Turun maakuntamuseon SARAKUM-projekti: Halikon kulttuuriympäristö ja arvot ==Lähteet== Luokka:Halikon kylät
Glittertinden

Glittertinden (tai vain Glittertind) on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 465 metriä ja on siten vain hieman matalampi kuin Norjan korkein huippu, Galdhøpiggen (2 469 m). == Kirjallisuutta == * Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2 == Lähteet == Luokka:Opplandin läänin vuoret Luokka:Lom Luokka:Skandit Luokka:Jotunheimen
Timbuktu (artisti)

Timbuktu (oik. Jason Michael Robinson Diakité, syn. 11. tammikuuta 1975) on ruotsalainen hip hop -artisti. Timbuktun isä on afroamerikkalainen ja hän on asunut Ruotsin lisäksi New Yorkissa. Timbuktu on lainannut taiteilijanimensä suoraan Malissa sijaitsevasta Timbuktu-nimisestä kaupungista hänen afroamerikkalaisten sukujuuriensa takia. == Ura == Timbuktu aloitti uransa vuonna 1990. 1990 luvun puolessavälissä Timbuktu ja tanskalainen räppäri Obi perustivat Excel -nimisen hip hop -duon, jonka esikoisalbumi Bright Lights, Big City ilmestyi vuonna 1999. Timbuktun ensimmäisen sooloalbumi T2: Kontrakultur ilmestyi vuonna 2000. Timbuktun isä on Yhdysvalloissa syntynyt lakimies ja akateemikko Madubuko Diakitéhttp://www.dn.se/livsstil/intervjuer/timbuktu-jag-vantar-fortfarande- pa-den-arligaste-texten == Diskografia == === Albumit === * 2000 – T2: Kontrakultur * 2002 – W.D.M.D. * 2003 – The Botten Is Nådd * 2005 – Alla vill till himmelen men ingen vill dö * 2007 – Oberoendeframkallande * 2008 – En High 5 & 1 Falafel * 2011 - Sagolandet * 2011 – Pusselbitar === Singlet ja EP:t === * 1998 - "Lifestress" feat. Falcon & Sleepy * 1999 – "The Conspiracy" * 2000 – "Independent Moves" * 2000 – "Naked Lunch" feat. Promoe * 2000 – "MVH" * 2001 – "Pendelparanoia" * 2001 – "Northface EP" * 2001 – "Alla Vet" * 2002 – "Gott Folk" * 2002 – "Jag Drar" * 2002 – "Ljudet Av.." * 2002 – "The Bad Sleep Well EP" feat. Promoe * 2003 – "Vertigo" feat. Promoe * 2003 – "Ett Brev" * 2003 – "The Botten Is Nådd" * 2003 – "Dynamit!" feat. Peps Persson * 2003 – "Alla Vill Till Himmelen Men Ingen Vill Dö" * 2005 – "Det Löser Sej" feat. Chords & Supreme * 2005 – "Stirra Ner" * 2007 – "Karmakontot" * 2007 – "Lika Barn Avvika Bäst Del 2" * 2007 – "Fantasi" * 2008 – "Tack För Kaffet" * 2008 – "NAP (Nån Annans Problem)" * 2009 – Välj Mej m/ Svante Lodén * 2011 – Dödsdansen * 2011 – Resten Av Ditt Liv * 2011 – Allt Grönt * 2012 – Fallskärm * 2014 – "Den svenska skammen" === Damn!:in kanssa === ==== Albumit ==== * 2004 – Live! === Hel Offin kanssa === ==== Albumit ==== * 2004 – Helt Off * 2006 – I Huset === Excelin kanssa === ==== Albumit ==== * 1999 – Bright Lights, Big City ==== Singlet ==== * 1998 – "Pump" * 1999 – "All Nite Long" * 1999 – "You Move Me" == Filmografia == * 2004 - Babylonsjukan * 2005 - Timbuktu - "Funken Styr Våra Steg" (musiikki DVD) == Lähteet == == Aiheesta muualla == * Timbuktun virallinen sivusto * JuJu Recordsin sivusto Luokka:Ruotsalaiset hip hop -artistit Luokka:Vuonna 1975 syntyneet Luokka:Elävät henkilöt
Antti Heinola

Antti Heinola (s. 20. maaliskuuta 1973 Helsinki) on suomalainen entinen jalkapalloilija. Hän oli pelipaikaltaan oikea laitapuolustaja. Heinola nousi Helsingin Jalkapalloklubin edustusjoukkueeseen kaudella 1991. Hän voitti HJK:ssa mestaruuden 1992 ja SM-pronssia kolmena seuraavana kautena. Heinola siirtyi talvella 1996 Alankomaihin Eerste divisiessä pelanneeseen FC Emmeniin. Heinola pelasi Emmenissä kahdella kaudella, pelaten välissä kesällä HJK:ssa neljässä ottelussa, kunnes siirtyi samassa sarjassa pelanneeseen Heracles Almeloon 1997 ja sieltä Englannin 1. divisioonan Queens Park Rangersiin 1998. Heinola pelasi Englannissa kolme vuotta, mutta hän kärsi tuona aikana paljon loukkaantumisista. Queens Park Rangersista Heinola palasi takaisin Helsingin Jalkapalloklubiin 2001. Hän pelasi HJK:ssa kolme kautta ennen uransa lopettamista ja voitti mestaruuden 2002 ja 2003 sekä hopeaa 2001. Heinola pelasi uransa aikana yhteensä 172 pääsarjatason ottelua ja teki niissä 7 maalia. Heinola pelasi Suomen maajoukkueessa vuosina 1994–2001 12 A-maaottelua. ==Lähteet== * * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1973 syntyneet Luokka:Elävät henkilöt
Sieidi

Sieidi on Skandeihin kuuluva vuori Tromssan kunnassa, Pohjois-Norjassa. Sillä on kaksi päähuippua, joista pohjoisempi on hieman korkeampi, 1 046 metriä merenpinnan tasosta. Sen eteläisempi huippu on merenpinnan tasosta mitattuna 1 042 metriä korkea. Nimi ”Siedi” viittaa saamelaiseen pyhään paikkaan, Seitaan. == Lähteet == Luokka:Tromssa Luokka:Tromssan läänin vuoret Luokka:Skandit
Sieidi (täsmennyssivu)

Sieidi tarkoittaa seuraavia: * sieidi eli seita, saamelainen pyhä paikka * Sieidi, vuori Tromssan kunnassa, Norjassa
Blåtinden

Blåtinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 180 metriä. == Lähteet == Luokka:Tromssan läänin vuoret Luokka:Paatsivuono Luokka:Skandit
Svartnestinden

Svartnestinden on Skandeihin kuuluva vuorenhuippu Paatsivuonon ja Tromssan kuntien rajalla, Norjassa. Huipun korkeus merenpinnan tasosta on 1 214 metriä. == Lähteet == Luokka:Tromssan läänin vuoret Luokka:Tromssa Luokka:Paatsivuono Luokka:Skandit
Noukkila

Noukkila on kylä Salon länsiosassa entisen Halikon kunnan alueella. Kylä sijaitsee Paimion rajan lähellä Hajalan ja Vaskion välisellä harvaan asutulla alueella E18-moottoritien pohjoispuolella. Historiallisesti kylän ydinalue on sijainnut aivan Kydön kylässä kiinni, mutta tuloksena tilusjärjestelyistä 1800-luvulla kylän nykyinen alue on Kydön pohjoispuolella Kumiossa Halikon Wiurilan kartanon entisen ulkotilan Tapiolan luona. Noukkila on harvaan asuttua aluetta Hajalan ja Vaskion välisen Tapiolantien varrella. Noukkilassa on suuria peltoalueita, joita halkoo Tapiolanoja, mutta suurin osa kyläalueesta on asumatonta metsä- ja suomaisemaa monine kalliomäkineen. Noukkila on halikkolaisittain nuori kylä. Sitä ei ole esimerkiksi merkitty vuoden 1540 maarekisteriin. 1780-luvulla Noukkilan kantatila on toiminut kruunun ratsutilana. Valtaosa Noukkilasta on ollut Wiurilan kartanon omistuksessa ja kantatilan lisäksi Viurilan ulkotila Tapiola on ollut merkittävä maatila. Siellä on ollut muun muassa meijeritoimintaa. 1800-luvun lopun isojaonjärjestelyssä Noukkilan maa-alueita on muutettu siten, että vieläkin olemassa oleva Noukkilan kantatila on jäänyt Kydön kylän maille, ja koko Noukkilan kylään kuuluva alue on osana tilusjärjestelyä siirretty Tapiolan läheisyyteen Kydön ja Noukkilan kylien entiselle takamaalle.Turun maakuntamuseon SARAKUM-projekti: Halikon kulttuuriympäristö ja arvot Noukkila on hiljentynyt palveluiden siirtyessä taajama-alueille. Nykyisin Noukkilassa on jäljellä muutamia maatiloja. ==Lähteet== Luokka:Halikon kylät
Snømannen

Snømannen on Skandeihin kuuluva vuorenhuippu Paatsivuonon ja Tromssan kuntien rajalla, Norjassa. Huipun korkeus merenpinnan tasosta on 1 196 metriä. == Lähteet == Luokka:Tromssan läänin vuoret Luokka:Paatsivuono Luokka:Tromssa Luokka:Skandit
Andersdaltinden

Andersdaltinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 221 metriä. == Lähteet == Luokka:Tromssan läänin vuoret Luokka:Paatsivuono Luokka:Skandit
Debbie Ryan

Debbie Ryan (s. 4. marraskuuta 1952) on yhdysvaltalainen koripallovalmentaja. Hän on ollut vuodesta 1977 lähtienDebbie Ryan Women's Basketball Head Coach Virginian yliopiston naisten koripallojoukkueen päävalmentajana. Lisäksi hän on valmentanut Yhdysvaltain naisten maajoukkuetta. Hän pääsi vuonna 2008 Women’s Basketball Hall of Fameen.Debbie Ryan Inducted Into Women's Basketball Hall of Fame In Knoxville Ryan on toipunut haimasyövästä.Toughest Opponent Behind Virginia Coach == Lähteet == Luokka:Yhdysvaltalaiset koripallovalmentajat Luokka:Vuonna 1952 syntyneet Luokka:Elävät henkilöt
Vomtinden

Vomtinden on Skandeihin kuuluva vuorenhuippu Narvikin kunnassa, Norjassa. Huipun korkeus merenpinnan tasosta on 1 494 metriä. == Lähteet == Luokka:Narvik Luokka:Nordlandin läänin vuoret Luokka:Skandit
Civitavecchia

Civitavecchia on satamakaupunki Italiassa Tyrrhenanmeren rannalla. Kaupunki sijaitsee Rooman metropolikaupungissa, 80 kilometriä Rooman kaupungista länsiluoteeseen. Civitavecchian asukasluku on noin 53 000 henkilöä. == Historiaa == Nykyinen kaupunki on rakennettu aiemman etruskiasutuksen sijoille. Kaupungin perusti keisari Trajanus toisen vuosisadan alulla. Tuolloin se tunnettiin nimellä Centumcellae. Keskiajan alussa kaupunki oli Bysantin tukikohta, kunnes saraseenit valtasivat sen vuonna 828. Myöhemmin Kirkkovaltio otti sen hallintaansa, ja vuonna 1696 paavi Innocentius XII antoi kaupungille vapaasataman oikeudet. Toisessa maailmansodassa Civitavecchia kärsi huomattavia vaurioita liittoutuneiden ilmapommituksissa. == Lähteet == == Aiheesta muualla == *Civitavecchian kotisivut Luokka:Latiumin kaupungit Luokka:Rooman metropolikaupungin kunnat
Löfbergs Arena

Löfbergs Arena, vuoteen 2013 Löfbergs Lila Arena (LLA)Farjestadbk.se, on vuonna 2001 valmistunut areena Karlstadissa Ruotsissa. Areenaa käytetään pääasiassa jääkiekko-otteluissa, mutta siellä on myös mahdollista pitää konsertteja. Areenan kapasiteetti on jääkiekko-otteluissa 8 250 katsojaa ja konserteissa 9 600\. Areena toimii Färjestads BK:n kotihallina ja korvasi Färjestadin jäähallin joukkueen kotihallina. Kahvipaahtimon hallin nimi muutettiin, kun yrityksen nimestä jätettiin pois "Lila". Areenalla ovat esiintyneet muun muassa Roxette, Elton John, Bryan Adams, Dolly Parton, Rod Stewart, Motörhead ja Judas Priest. == Kuvia == File:LLA Homestand.jpg File:LLA during period break.jpg == Lähteet == == Aiheesta muualla == * Löfbergs Lila Arenan sivusto * Hockeyarenas.net Luokka:Ruotsin jäähallit Luokka:Karlstadin kunta
Toto Fogelberg-Kaila

Ruth Elisabeth ”Toto” Fogelberg-Kaila (o.s. Fogelberg, vuosina 1944–1947 Viinikka; 4. tammikuuta 1924 Lauttasaari, Huopalahti – 8. helmikuuta 2013 Helsinki) oli suomalainen sarjakuvapiirtäjä, joka piirsi Pekka Puupää -sarjakuvaa isänsä Ola Fogelbergin kuoleman jälkeen vuodesta 1952 vuoteen 1975 asti ja oli jo isänsä aikana osallistunut sarjakuvien tekstittämiseen.Rislakki, Jukka: Toto Fogelberg-Kailan muistokirjoitus. Helsingin Sanomat 14.2.2013. Hän sai ensimmäisen jaetun Puupäähattu-palkinnon. Kaila toimi kuvaamataidon opettajana. Toto Fogelbergin ensimmäinen puoliso oli jatkosodan loppuvaiheessa kyseenalaisin perustein teloitettu sotilaslääkäri Urpo Viinikka. Vuodesta 1947 hän oli naimisissa tunnetun jääkärieverstin pojan, diplomi-insinööri Heikki Kailan kanssa. Hänellä oli seitsemän lasta. ==Lähteet== Luokka:Suomalaiset sarjakuvantekijät Luokka:Pekka Puupää Luokka:Vuonna 1924 syntyneet Luokka:Vuonna 2013 kuolleet
Teivas Oksala

Teivas Kalevi Jyväs Oksala (15. helmikuuta 1936 HelsinkiOksala, Teivas Kalevi Jyväs. Suomen kirjailijat -tietokanta. Viitattu 9.5.2009. – 2. maaliskuuta 2018 Espoo) oli suomalainen professori. Hän kuului siihen harvalukuiseen joukkoon, joka 1970-luvulta alkaen on vastannut Suomessa antiikin kaunokirjallisuuden tutkimuksesta. Oksala oli Jyväskylän yliopiston yleisen kirjallisuuden professori 1992–1998. Professorina hän oli erikoistunut antiikin kirjallisuuteen ja aatehistoriaan.Iltanen, Maija: Yksiköistä yhteisöksi. Viitattu 10.5.2009. (PDF) Hän on toiminut klassisten kielten ja kirjallisuuden dosenttina Helsingin ja Tampereen yliopistoissa. Oksala suomensi muun muassa Horatiuksen ja Vergiliuksen runoutta. Hän saattoi päätökseen Vergiliuksen Aeneis-eepoksen suomennoksen, jonka hänen isänsä, professori Päivö Oksala oli aloittanut 1960-luvulla. Oksala oli J. L. Runeberg -asiantuntija ja suomensi myös hänen tuotantoaan, muun muassa Vänrikki Stoolin tarinat.Runeberg.net, Juhlatoimikunnanraportti == Toiminta == Oksala käsitteli väitöskirjassaan Religion und Mythologie bei Horaz: eine literarhistorische Untersuchung Horatiusta. Oksala on kääntänyt latinaksi suomalaista runoutta, Toivo Kärjen tangoja ja Elvis Presleyn levyttämiä lauluja, joita Doctor Ammondt on levyttänyt ja esittänyt myös ulkomailla.Yle.fi viitattu 10.5.2009Artipictura.fi viitattu 10.5.2009 Oksala osallistui Runebergin juhlavuoden 2004 järjestämiseen juhlavuoden toimikunnan työvaliokunnan puheenjohtajana, suunnittelemalla Kansalliskirjastoon Runeberg- illat, pitämällä juhlavuoden tilaisuuksissa neljäkymmentä esitelmää ja kirjoittamalla kymmeniä Runebergia käsitteleviä artikkeleita.Lappeenranta.fi viitattu 10.5.2009Helsinki.fi, uutiset viitattu 10.5.2009 == Teoksia == * * * * Religion und Mythologie bei Horaz: Eine literarhistorische Untersuchung, Finlands Vetenskaps-Societen, 1973 (väitöskirja) * Studien zum Verständnis der Einheit und der Bedeutung von Vergils Georgica, Societas scientiarum Fennica, 1978 === Runeberg-julkaisut === * * * Hanna. Suomentanut ja selitykset laatinut Teivas Oksala, Artipictura 2001. * Kung Fjalar - Kuningas Fjalar. Suomentanut ja selitykset laatinut Teivas Oksala, Artipictura 2005 * * J. L. Runeberg: Idyllejä ja epigrammeja Horatius-oodeja, suom. Teivas Oksala, Artipictura 2006 === Muita suomennoksia === * * * * * * * === Muuta kirjallisuutta === * * * == Lähteet == == Aiheesta muualla == * Teivas Oksalan muistokirjoitus Helsingin Sanomissa Luokka:Jyväskylän yliopiston professorit Luokka:Suomalaiset antiikintutkijat Luokka:Suomalaiset filologit Luokka:Suomalaiset kirjallisuustieteilijät Luokka:Vuonna 1936 syntyneet Luokka:Suomalaiset professorit Luokka:Vuonna 2018 kuolleet